แคว้นเลนินกราด

แคว้นเลนินกราด (รัสเซีย: Ленингра́дская о́бласть) เป็นแคว้นแห่งหนึ่งของสหพันธรัฐรัสเซีย ไม่มีศูนย์กลางการปกครองทางการ มีประชากรทั้งหมดประมาณ 1,780,000 คน ในปี พ.ศ. 2559 และมีพื้นที่ 83,908 ตารางกิโลเมตร มีพรมแดนกับเขตการปกครองของรัสเซีย 5 แห่ง คือ สาธารณรัฐคาเรลียาทางเหนือ แคว้นโวลอกดาทางตะวันออก แคว้นนอฟโกรอดทางใต้ แคว้นปัสคอฟทางตะวันตกเฉียงใต้ และกลางแคว้นเลนินกราดมีนครสหพันธ์เซนต์ปีเตอร์สเบิร์ก และมีพรมแดนกับประเทศต่าง ๆ 2 แห่ง คือ เอสโตเนียทางตะวันตก และฟินแลนด์ทางตะวันตกเฉียงเหนือ ทิศตะวันตกติดกับอ่าวฟินแลนด์ในทะเลบอลติก ทิศเหนือติดกับทะเลสาบลาโดกา และทางตะวันออกเฉียงเหนือติดกับทะเลสาบโอเนกา ทะเลสาบทั้งสองแห่งมีขนาดใหญ่เป็นอันดับหนึ่งและอันดับสองในทวีปยุโรป อ้างอิง แหล่งข้อมูลอื่น Official website of Leningrad Oblast (ในภาษารัสเซีย) Official website of Leningrad Oblast (ในภาษารัสเซีย) Detailed and historical maps, คลังข้อมูลเก่าเก็บจากแหล่งเดิมเมื่อ 11 ตุลาคม 2007